**PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS**

Rīgā, 2022. gada 28. jūlijā

***Par*** ***ieceri izvietot piemiņas plāksni*** ***Jurijam Deņisovam, Daugavpilī***

1. **Iesniedzējs** *(norāda atzinuma īsu būtību un objekta nosaukumu, par kuru atzinums sniegts)***:**

Daugavpils pilsētas pašvaldība iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē (turpmāk – padome) Latvijas Būvinženieru savienības priekšlikumu par ieceri izvietot piemiņas plāksni Jurijam Deņisovam uz Ūdenstorņa ēkas fasādes Nikolaja ielā 5, Daugavpilī, Daugavpils cietokšņa teritorijā.

1. **Paredzētā darbības vieta:**
	1. **Objekta veids un kadastra apzīmējums:** Ēka Nikolaja ielā 5, Daugavpilī ir valsts aizsargājamais vietējās nozīmes arhitektūras piemineklis „Ēka Nr. 117” (valsts aizsardzība Nr. 4692) un atrodas valsts nozīmes arhitektūras pieminekļa „Daugavpils cietoksnis ar priekštilta nocietinājumiem” (Nr. 7428) teritorijā.

**2.2.** **Objekta atrašanās adrese:** Ēka Nikolaja ielā 5, Daugavpilī.

1. **Iesniedzēja prasījums (iesniegums)** *(norāda informāciju atbilstoši saņemtajiem dokumentiem un MK noteikumiem Nr. 218)***:**

Izvietot piemiņas plāksni Jurijam Deņisovam uz Ūdenstorņa ēkas fasādes Nikolaja ielā 5, Daugavpilī, Daugavpils cietokšņa teritorijā (turpmāk – iecere).

**4. Faktu konstatējums:**

**4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:**

Vides aizsardzības un reģionālās attīstības ministrijā 2022. gada 11. jūlijā saņemta Daugavpils pilsētas pašvaldības 2022. gada 8. jūlija vēstule Nr. 1.2.-8/1242 “Par piemiņas plāksnes izvietošanu”, kurai pielikumā pievienots:

1. Latvijas Būvinženieru savienības 2022. gada 28. jūnijā vēstule Nr. 4-1/2022/902;

2. Piemiņas plāksnes Jurijam Deņisovam ieceres īstenošanas dokumenta kopija;

3. Daugavpils pilsētas pašvaldības Daugavpils cietokšņa saglabāšanas un attīstības padomes 2022. gada 28. februāra 12. sēdes protokola izraksta kopija;

4. Daugavpils pilsētas pašvaldības Pilsētbūvniecības un vides komisijas 2021. gada 25. oktobra sēdes protokola izraksta Nr. 3 kopija;

5. Nacionālās kultūras mantojuma pārvaldes Latgales reģionālās nodaļas 2022. gada 27. jūnija vēstule Nr. NKMP/2022/14.3-10/2797.

**4.2.** **Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:**

Ilggadīgs Latvijas Būvinženieru savienības un Latvijas Būvnieku asociācijas biedrs, būvinženieris, SIA “Ditton Būve” valdes loceklis Jurijs Deņisovs mūžībā devies 2021. gada 15. jūlijā.

Būvinženieris Jurijs Deņisovs bija iesaistīts Daugavpils Cietokšņa atjaunošanas darbu veikšanā. Piemiņas plāksne uz Ūdenstorņa ēkas fasādes Nikolaja ielā 5, Daugavpilī, Daugavpils cietokšņa teritorijā veltīta vietai, no kuras sākās Daugavpils cietokšņa atjaunošana.

Ar Ūdenstorņa ēkas restaurāciju Jurija Deņisova vadībā uzsākta Daugavpils cietokšņa ēku atjaunošana. Vēlāk neatsveramu ieguldījumu vēsturisko būvniecības tehnoloģiju izpētē Jurijs Deņisovs veica Marka Rotko mākslas centra ēkas, Nikolaja vārtu, krasta lunetes, policijas ēkas restaurācijas gaitā Daugavpilī. Viņa darba gaitā iegūtā informācija ir neatsverama turpmākajā Daugavpils cietokšņa ēku atjaunošanā.

Par ieguldījumu Daugavpils pilsētas attīstībā un nopelniem Daugavpilij nozīmīgu objektu īstenošanā 2010. gadā Daugavpils pilsētas pašvaldība Jurijam Deņisovam piešķīra arī Daugavpils pilsētas domes apbalvojumu – “Goda daugavpilietis”.

Kopumā iecere atbilst normatīvo aktu prasībām attiecīgajā jomā.

1. **Atzinuma pamatojums** *(norāda atzinuma un pieņemtā lēmuma pamatojumu)***:**

Atzinumu un pieņemto lēmumu pamato personas ieguldījums sabiedriski un kultūrvēsturiski nozīmīgu objektu restaurācijā, ieceres atbilstība normatīvo aktu prasībām attiecīgajā jomā.

**6. Atzinums:** **Norāda padomes sēdes datumu un pieņemto lēmumu** *(atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai)***:**

Pieminekļu, piemiņas zīmju un piemiņas vietu izveides konsultatīvās padomes 2022. gada 28. jūlija sēdes protokola Nr. 10 lēmums:

- **atbalstīt ieceri**.

Padomes priekšsēdētāja Elita Turka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU